Kfar Haroeh

Kfar Haroeh (hebraisk skrift כְּפַר הָרֹאֶ"ה, tyder 'Haroehlandsbyen' og Haroeh er eit akronym for HaRav Avraham HaCohen Kook) er ein religiøs moshav sentralt i Israel. Han ligg på kystsletta mellom Hadera og Netanya og høyrer til Heferdalen regionale kommune. I 2007 var folketalet 1 500. Moshaven vart grunnlagd den 23. november 1933, og vart kalla opp etter Abraham Isaac Kook, den første askenasiske sjefsrabbien i Palestinamandatet. Grunnleggjarane var religiøse jødar som hadde emigrert frå Europa. Landområdet som landsbyen vart bygd på hadde vore kjøpt av Jewish National Fund. Ein av nabolaga i landsbyen, Beit Hazon, vert rekna som ein eigen fellesbusetnad, men har ikkje slik status i den regionale kommunen. Bakgrunnsstoff Offisiell nettstad (he) Kjelder